CELEX: 62022TN0185
Language: ga
Date: 2022-04-08 00:00:00
Title: Cás T-185/22: Caingean arna tabhairt an 8 Aibreán 2022 – Ryanair v an Coimisiún

30.5.2022   
            
            
               GA
            
            
               Iris Oifigiúil an Aontais Eorpaigh
            
            
               C 213/41
            
         
      Caingean arna tabhairt an 8 Aibreán 2022 – Ryanair v an Coimisiún
      (Cás T-185/22)
      (2022/C 213/60)
      Teanga an cháis: an Béarla
      
         Páirtithe
      
      
         Iarratasóir: Ryanair DAC (Sord, Éire) (ionadaithe: E. Vahida, F.C. Laprévote, V. Blanc, D. Pérez de Lamo agus S. Rating, dlíodóirí)
      
         Cosantóir: an Coimisiún Eorpach
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  cinneadh an Choimisiún Eorpaigh (AE) an 22 Nollag 2021 maidir le Státchabhair SA.100121 (2021/N) – an Phortaingéil – COVID-19: Cúiteamh as damáiste do TAP III a chur ar neamhní; agus
               
            
                  —
               
               
                  a ordú don Choimisiún Eorpach na costais a íoc.
               
            
         Saincheisteanna dlí agus príomhargóintí
      
      Mar thaca leis an gcaingean, maíonn an t-iarratasóir ceithre shaincheist dlí.
      
                  1.
               
               
                  An chéad saincheist dlí lena n-éilítear go ndearna an Coimisiún Airteagal 107(2)(b) CFAE a chur i mífheidhm agus go ndearna sé earráid fhollasach measúnaithe in athbhreithniú na comhréireachta ar an gcabhair don damáiste a rinneadh mar gheall ar phaindéim COVID-19.
               
            
                  2.
               
               
                  An dara saincheist dlí lena n-éilítear go sáraítear, leis an gcinneadh, forálacha sonracha CFAE agus na prionsabail ghinearálta dhlí AE, lena bhfuiltear ag tacú leis an léirscaoileadh ar aeriompar an Aontais ó dheireadh na 1980idí (i.e., neamh-idirdhealú, saorsholáthar seirbhísí agus saoirse bunaíochta).
               
            
                  3.
               
               
                  An tríú saincheist dlí lena n-éilítear gur mhainnigh an Coimisiún tús a chur le himscrúdú foirmiúil in ainneoin “deachrachtaí tromchúiseacha” a bheith ann agus gur sáraíodh cearta nós imeachta an iarratasóra.
               
            
                  4.
               
               
                  An ceathrú saincheist dlí lena n-éilítear, sárú ar dhualgas an Choimisiún chun réasúin a shonrú de bhun Airteagal 296(2) CFAE.